open-index/open-wikipedia-markdown huggingface dataset:
დიდი ომი (დოკუმენტური სერიალი)

**„დიდი ომი“** () — რუსული მხატვრულ-დოკუმენტური სერიალი, დოკუმენტური დრამა, რომელიც სსრკ-ის დიდ სამამულო ომში ნაცისტურ გერმანიაზე გამარჯვების 65-ე წლისთავს მიეძღვნა. სერიალის პირველი ეპიზოდი რუსეთის პირველ არხზე 2010 წლის 29 მარტს გავიდა.

2012 წლის 7 მაისს (სერიალის ბოლო ეპიზოდის გამოსვლიდან 2 წლის შემდეგ) გამოვიდა სერიალის გაგრძელება, რომელიც დამატებით 10 ეპიზოდს მოიცავდა.

დოკუმენტური სერიალი რუსეთში გადიოდა პირველ არხზე, უკრაინაში — „ინტერზე“, ჩინეთში — „CCTV-9“-ზე. სერიალი შეიძინა საერთაშორისო სატელევიზიო არხმა „The History Channel“-მა და მთლიანად გაახმოვანა ინგლისურად. ამ ენაზე სერიალს ეწოდა *Soviet Storm: World War II — In The East* („საბჭოთა ქარიშხალი: მეორე მსოფლიო ომი — აღმოსავლეთში“).

## აღწერა 
სერიალის თითოეულ ეპიზოდში მოცემულია დიდი სამამულო ომის ერთ-ერთი ყველაზე მნიშვნელოვანი ეტაპი, დაწყებული გერმანული ჯარების სსრკ-ის ტერიტორიაზე შეჭრით დაწყებული და 1945 წლის 9 მაისის გამარჯვების დღითა და იაპონიასთან ომით დამთავრებული. სერიალში გამოყენებულია 3D კომპიუტერულ გრაფიკას, დადგმულ სცენებსა და დოკუმენტურ კადრებს. გადაღებები ძირითადად ყირიმში, კიევსა და ვოლგოგრადში მიმდინარეობდა.

## ეპიზოდები 
### ისტორიული ქრონოლოგიის მიხედვით 
### გამოსვლის დროის მიხედვით 
#### 1-ლი სეზონი 
#### მე-2 სეზონი 
## ლიტერატურა 
* 

## რესურსები ინტერნეტში 
* სერიალის ყველა ეპიზოდი YouTube-ზე
* „დიდი ომი“ ტელეარხ „კარუსელის“ საიტზე

## სქოლიო 
კატეგორია:რუსული ტელესერიალები
კატეგორია:სსრკ მეორე მსოფლიო ომში
საქართველოს საბჭოების IV ყრილობის დელეგატთა სია

საქართველოს საბჭოების IV ყრილობაზე აფხაზეთის სსრ-დან წარმოდგენილი იყო შემდეგი დელეგატები:
#ნაზარეთიანი, 
#ქართველიშვილი, 
#ლეიანდოვსკი, 
#ვ. სტურუა, 
#ნ. ლაკობა, 
#ს. ჭანბა, 
#გ. სტურუა, 
#ინალ იფა, 
#მატიუხინი, 
#სუკოიანი, 
#ხაბურძანია, 
#ლაგველავა, 
#ნაჭყებია, 
#გაბუნია, 
#აბგაჯი, 
#ვ. ლადარია, 
#გარცკია, 
#ბებია, 
#მელაძე, 
#აპბა, 
#დამენია, 
#ანასტასიდი, 
#გიგაური, 
#პაროტიდი, 
#კოფტუნი, 
#მასხულია, 
#მინოსიანი, 
#კეშანიდი.

კანდიდატები:
#მარკოსია, 
#ბასარია, 
#ჩიჟოვა, 
#შამბა, 
#ა. ვარდანია.

## სქოლიო
კატეგორია:საქართველოს საბჭოების IV ყრილობა
ინტელექტუალური საკუთრების დაცვის ბიურო

**ინტელექტუალური საკუთრების დაცვის გაერთიანებული საერთაშორისო ბიურო** (BIRPI) () იყო საერთაშორისო ორგანიზაცია. იგი შეიქმნა 1893 წელს ბერნის კონვენციის ლიტერატურისა და მხატვრული ნაწარმოებების დაცვის შესახებ და პარიზის სამრეწველო საკუთრების დაცვის კონვენციის ადმინისტრირების მიზნით. BIRPI არის ინტელექტუალური საკუთრების მსოფლიო ორგანიზაციის (WIPO) წინამორბედი.

## ისტორია
### 1883 — პარიზის კონვენცია სამრეწველო საკუთრების დაცვის შესახებ
1873 წელს შემოქმედთათვის წამოიჭრა  აქტუალური საკითხი. მათ ეშინოდათ, რომ სხვები მოიპარავდნენ მათ იდეებს, რადგან არ არსებობდა ასეთი საკითხების რეგულირების საშუალება. ბევრმა არჩია არ დასწრებოდა გამოგონებების საერთაშორისო გამოფენას ვენაში (ავსტრია) იმ წელს. 1883 წელს პარიზის კონვენცია სამრეწველო საკუთრების დაცვის შესახებ მივიდა ამ საკითხის გადაწყვეტამდე და ეს იყო პირველი გადადგმული ნაბიჯი ინტელექტუალური საკუთრების დაცვის საქმეში.

### 1886 — ბერნის კონვენცია
პარიზის კონვენციის შემდეგ ჯერ კიდევ იყო გარკვეული ხარვეზები, ამიტომ 1886 წელს შედგა ბერნის კონვენცია ლიტერატურული და მხატვრული ნაწარმოებების დაცვის შესახებ. ეს იმას ნიშნავდა, რომ ისეთ შემოქმედებით ნამუშევრებს, როგორიცაა მუსიკა, წიგნები და ნახატები, ასევე ენიჭებოდა დაცვა.

### 1893 — BIRPI-ს დაარსება
1893 წელს პარიზის კონვენციით დაარსებული საერთაშორისო ბიურო და ბერნის კონვენციით შექმნილი საერთაშორისო ბიურო, ორივე ადმინისტრაციული ამოცანების შესასრულებლად გაერთიანდნენ და ჩამოყალიბდა BIRPI.

### 1960 — გადასვლა
თავდაპირველად ბერნში (შვეიცარია) დაფუძნებული BIRPI გადავიდა ჟენევაში 1960 წელს.

### 1970 — სახელწოდების შეცვლის კონვენცია
BIRPI ჩაანაცვლა ინტელექტუალური საკუთრების მსოფლიო ორგანიზაციამ (WIPO). კონვენციამ სახელი შეცვალა, თანაც ის სამთავრობათაშორისო ორგანიზაციად იქცა, რომელსაც წევრი სახელმწიფოები ხელმძღვანელობენ. 

BIRPI-ის ბოლო დირექტორი იყო გეორგ ბოდენჰაუზენი.

## სქოლიო
კატეგორია:გაუქმებული ორგანიზაციები
სო დონგ ჯინი

**სო დონგ ჯინი** — სამხრეთ კორეელი სოციოლოგი, კულტურის კრიტიკოსი და უნივერსიტეტის პროფესორი. ის ასევე კორეის გეი მამაკაცთა უფლებების ასოციაციის ჩინგუსაის ერთ-ერთი პირველი მთავარი აქტივისტი იყო. სო დონგ ჯინმა შემოიტანა ქვიარ თეორია კორეაში და უმთავრესი როლი შეასრულა კორეის უნივერსიტეტებში   LGBTQ+ შეკრებების წამოწყებაში.  

ის საკუთარ თავს უწოდებს "პროგრესულ ჰომოსექსუალ ინტელექტუალს, რომელიც ლესბოსელებისა და გეებისთვის უკეთეს ცხოვრებას ითხოვს"  მისი გამოკითხვებისა და დაკვირვებების გამოქვეყებით მისი სურვილია, რომ სექსუალური უმცირესობის წევრებმა თანაგრძნობა ჰპოვონ და კორეის საზოგადოებაში თავი ნაკლებად გარიყულად იგრძნონ. 

## ნაკვონ-დონგის კულტურის გარდაქმნა 
სო დონგ ჯინმა გამოიგონა ტერმინი "ნაკვონ-დონგის კულტურის გარდაქმნა", რაც გულისხმობს ნაკვონ- დონგის, ჯონგრო- გუს, ბუნდოვან გეი უბანს სეულში. 

იონსეის უნივერსიტეტის სოციოლოგიის სამაგისტრო სკოლის სტუდენტმა სო დონგ ჯინმა 1995 წლის მარტში გადაწყვიტა სტუდენტურ ჟურნალში გამოექვეყნებინა მარტივი განცხადება იმ მოტივით, რომ ეპოვა სხვა "მისნაირი" ჰომოსექსუალები  და შეექმნა წრე სადაც ერთმანეთს განცდებსა და გამოცდილებებს გაუზიარებდნენ.

შემდგომში ის აკონკრეტებს, რომ უნივერსიტეტში აღნიშნული წრის შექმნით მას სურდა "გეტოიზებული" ასპექტი გადასულიყო, რასაც ნაკვონ-დონგი-გეი საზოგადოების ზედმეტად სექსუალიზებუი ასპექტი ერქვა. იონსეის უნივერსიტეტი იყო პირველი რომელმაც მიიღო ასეთი წრე რომელსაც შემდგომში მიბაძა სეულის ეროვნულმა უნივერსიტეტმა და შექმნა "Maeum 001 (마음001)", ნომერი "001",რომელიც გეი ადამიანის უფლებების პრიცენტს წარმოადგენს კორეის საზოგადოებაში. 

## სქოლიო 
კატეგორია:ცოცხალი ადამიანები
ლია რატიანი

**ლია რატიანი** (დ. 2 თებერვალი, 1937, სენაკი) — ქართველი ექიმი, ნევროლოგი, მედიცინის მეცნიერებათა კანდიდატი.

## ბიოგრაფია
1962 წელს დაამთავრა თბილისის სახელმწიფო სამედიცინო უნივერსიტეტის პედიატრიული ფაკულტეტი.

1962-1967 წლებში იყო წალენჯიხის რაიონული პოლიკლინიკის თერაპევტი; 1967-1971 წლებში ნევროპათოლოგი; 1971 წლიდან ექიმთა დახელოვნების უნივერსიტეტის კლინიკური საავადმყოფოს ნერვულ სნეულებათა განყოფილების ორდინატორი. ავტორია 16 სამეცნიერო ნაშრომისა, რომლებიც გამოქვეყნებულია ადგილობრივ და საზღვარგარეთის ჟურნალებში. მიღებული აქვს საავტორო უფლება „აუტოალერგიის განსაზღვრის მეთოდი ნერვული სისტემის ინფექციური დაზიანების დროს“, 1973. გამოქვეყნებული აქვს მეთოდური წერილი „აუტოალერგიის განსაზღვრის მეთოდი ნერვული სისტემის ინფექციური დაზიანების დროს“, 1978. 

საკანდიდატო დისერტაციის თემა — დაიცვა 1964 წელს „T და B იმუნური სისტემების ძირითადი მაჩვენებლების მდგომარეობა ტუბერკულოზური და არატუბერკულოზური წარმოშობის სეროზული მენინგიტების და პოლირადიკულონევრიტების დროს“.

## ორგანიზაციის წევრი
* საქართველოს იმუნოლოგთა სამეცნიერო საზოგადოება, წევრი
* საქართველოს ნევროლოგთა სამეცნიერო საზოგადოება, წევრი

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 238

## რესურსები ინტერნეტში
კატეგორია:დაბადებული 2 თებერვალი
კატეგორია:დაბადებული 1937
კატეგორია:სენაკში დაბადებულები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კატეგორია:ქართველი ნევროლოგები
ზოტის განძი

**ზოტის განძი** — VIII-IX საუკუნეებით დათარიღებული განძი, რომელიც აღმოჩენილია ჩოხატაურის მუნიციპალიტეტის სოფელ ზოტში XX საუკუნის 90-იან წლებში. შედგება 11 მთელი მონეტისაგან და 1 რამდენიმე ფრაგმენტად დანაწილებული მონეტისაგან. განძი დაფლულია ჰიჯრით 195 წლის (გრიგორის კალენდრით 811 წელი) შემდეგ.

## ისტორია 
განძი დამარხული ყოფილა დიდი ქვის ქვეშ და ინახებოდა ქოთანში, რომლისგანაც ამჟამად შემორჩენილია ფრაგმენტები. მისი აღმოჩენის შესახებ ადგილობრივმა სტუდენტმა მიაწოდა ინფორმაცია ბათუმის არქეოლოგიური მუზეუმის დირექტორს. განძი შედგებოდა დაახლოებით 150 მონეტისაგან, თუმცა განძის აღმომჩენმა საჯარო გახადა მხოლოდ 12 მონეტა. ამჟამად განძი ინახება ბათუმში, არქეოლოგიურ მუზეუმში.

## აღწერილობა
12 მონეტიდან 9 მოჭრილია ერაყის ზარაფხანაში, 1 — ჯიბალში და 2 — ამიერკავკასიაში. ყველაზე ადრეულია ჰიჯრით 147 წელს (გრიგორის კალენდრით 765 წელი) მოჭრილი მონეტა, ხოლო გვიანდელია ჰიჯრით 195 წელს (გრიგორის კალენდრით 811 წელი)  მოჭრილი.

## ლიტერატურა
*ბათუმის არქეოლოგიური მუზეუმის შრომები, VI, ბათუმი 2016, გვ. 11-15

კატეგორია:საქართველოში აღმოჩენილი განძები
ოდესის კინოსტუდიის ფილმები

ოდესის კინოსტუდიის ფილმები — ოდესის კინოსტუდიაში გადაღებული ფილმების სია ქრონოლოგიური თანმიმდევრობით, დაარსებიდან დღემდე.

## 1919-1930
* 1926 ვასია-რეფორმატორი
* 1927 დიპლომატის ჩანთა
* 1929 არსენალი

## 1931-1940
* 1933 კოლიივშჩინა
* 1938 საზღვაო პოსტი
* 1939 მეზღვაურები

## 1941-1950
* 1941 მეზღვაურის ქალიშვილი
* 1941 საიდუმლო კუნძული
* 1941 ტანკერი „დერბენტი“

## 1951-1960
* 1955 თეთრი პუდელი
* 1956 გაზაფხული ზარეჩნაიას ქუჩაზე
* 1958 ორი ფიოდორი

## 1961-1970
* 1965 ერთგულება
* 1966 ანეტა
* 1966 ავდოტია პავლეს ასული
* 1966 ვერტიკალი
* 1967 ჰაერის გამყიდველი
* 1968 შემთხვევა სამძებრო პრაქტიკიდან
* 1968 ანგელოზის დღე
* 1969 13 დავალება
* 1969 თეთრი აფეთქება
* 1970 ვალერკა, რემკა +…

## 1971-1980
* 1973 რინგი
* 1974 ცისფერი პატრული
* 1975 არ-ქი-მე-დე-ბი!
* 1975 კაპიტანი ნემო
* 1976 თემური და მისი რაზმი
* 1977 სად ხარ ბაგირა?
* 1978 დ'არტანიანი და 3 მუშკეტერი
* 1979 შეხვედრის ადგილის შეცვლა შეუძლებელია
* 1979 ელექტრონიკას თავგადასავალი
* 1979 ბოშა
* 1980 ორიონის მარყუჟი

## 1981-1990
* 1981 გაუფრთხილდით ქალებს
* 1981 გრძელი გზა ლაბირინთში
* 1981 ტომ სოიერისა და ჰეკლბერი ფინის თავგადასავალი
* 1982 4:0 ტანეჩკას სასარგებლოდ
* 1983 ცოცხლად შეიპყარით
* 1983 იმედის გაზაფხული
* 1983 სამხედრო-საველე რომანი
* 1984 მისი ცხოვრების ნაპირი
* 1985 კაპიტან გრანტის ძიებაში
* 1987 ათი პატარა ზანგი
* 1988 კრიმინალური ტალანტი
* 1988 ციხესიმაგრე იფის ტუსაღი
* 1989 ოდესაში ცხოვრების ხელოვნება
* 1990 გამბრინუსი
* 1990 სიყვარულის დღე
* 1990 შერემეტიევო-2

## 1991-2000
* 1991 ექსტრასენსი
* 1991 ადამიანი მწვანე კიმონოში
* 1992 მუშკეტერები 20 წლის შემდეგ
* 1993 ველური სიყვარული
* 1993 დედოფალ ანას საიდუმლო, ანუ მუშკეტერები 30 წლის შემდეგ
* 1995 საყელურის გარეშე
* 1996 ჯავშნოსანის დაბრუნება
* 1997 ბაბუაწვერას ღვინო

## 2001-2010
* 2001 მეორეხარისხოვანი ხალხი
* 2002 ატლანტიდა
* 2002 ჩეხოვის მოტივები
* 2006 ორნი და ომი
* 2009 სტრადივარის პისტოლეტი

## 2011-2020
* 2018 სუვენირი ოდესიდან

კატეგორია:ოდესის კინოსტუდია
ნუგზარ მაისურაძე

**ნუგზარ მაისურაძე** (დ. 3 იანვარი, 1939, თბილისი) — ქართველი ინჟინერი.

## ბიოგრაფია
1966 წელს დაამთავრა საქართველოს ტექნიკური უნივერსიტეტის სამშენებლო ფაკულტეტი და მიენიჭა ინჟინერ-მშენებლის კვალიფიკაცია.

1967-1969 წლებში მუშაობდა თბილისის საქალაქო საბჭოს აღმასკომის დაქვემდებარებაში არსებულ საპროექტო ინსტიტუტ „თბილქალაქპროექტში“ ინჟინერ-კონსტრუქტორად; 1970-1981 წლებში საქართველოს ტურიზმისა და ექსკურსიების რესპუბლიკური საბჭოს საპროექტო ბიუროში მთავარ კონსტრუქტორად; 1982 წლიდან იყო თბილისის ზონალური სამეცნიერო-კვლევით, ტიპური და ექსპერიმენტული პროექტირების უნივერსიტეტის, ჯერ პროექტის მთავარი ინჟინერი, შემდეგ კი საპროექტო სახელოსნოს მთავარი კონსტრუქტორი; 2000-2005 წლებში მუშაობდა საპროექტო ორგანიზაცია შპს „დელტაპროექტი-2000“-ის მთავარ კონსტრუქტორად; მისი მონაწილეობითა და ხელმძღვანელობით დამუშავებულ იქნა მრავალი ტურისტული მომსახურების სფეროსა და სხვა საზოგადოებრივი დანიშნულების ობიექტის პროექტი. მათ შორის: ტურისტული ბაზებისა და სასტუმროების ბორჯომში, გუდაურში, დ. ბაკურიანში, ახალ ათონში, შოვში და ჯავაში; აგრეთვე ტურისტული ბაზების ჩრდილოეთ ოსეთის ავტონომიურ რესპუბლიკაში და შუა აზიის რესპუბლიკებში — თურქმენეთში, უზბეკეთში და ყირგიზეთში; მონაწილეობდა არაერთი ტიპური პროექტის დამუშავებაში საცხოვრებელი და კულტურულ-საგანმანათლებლო დანიშნულების შენობებისთვის, ასევე პროექტირებაში დასასვენებელი პანსიონატების ქ. სოჭის ზონის დ. ლოოში და ქ. კუიბიშევში (ამჟამად ქ. სამარა), მიხეილ მესხის სახელობის საფეხბურთო სტადიონის ქ. თბილისში, ბათუმის, ფოთისა და დ. ურეკის რკინიგზის ვაგზლების და სხვა; მრავალწლიანი შრომითი საქმიანობისა და დამსახურებისათვის მიღებული აქვს საქართველოს პრეზიდენტის „მადლობის სიგელი“, ასევე სხვადასხვა საუწყებო ჯილდოები და საპატიო სიგელები.

## ლიტერატურა
* საქართველოს არქიტექტორთა და მშენებელთა ენციკლოპედია, წიგნი 2, თბ., 2021, გვ. 178

## რესურსები ინტერნეტში
კატეგორია:დაბადებული 3 იანვარი
კატეგორია:დაბადებული 1939
კატეგორია:ქართველი ინჟინრები
კატეგორია:თბილისში დაბადებულები
კატეგორია:საქართველოს ტექნიკური უნივერსიტეტის კურსდამთავრებულები
საქართველოს შინაგანი ჯარები

**საქართველოს შინაგანი ჯარები** — ჟანდარმერიის მსგავსი გასამხედროებული დაჯგუფება საქართველოში 1991 წლიდან 2004 წლამდე. იგი ექვემდებარებოდა შინაგან საქმეთა სამინისტროს.

## ისტორია 
საქართველოს შინაგანი ჯარები შეიქმნა 1991 წლის 12 სექტემბერს, საბჭოთა კავშირისგან ქვეყნის დამოუკიდებლობის გამოცხადებიდან ხუთი თვის შემდეგ. ის იყო საბჭოთა კავშირის შინაგანი ჯარების მემკვიდრე. მათ დაევალათ დახმარებოდნენ შინაგან საქმეთა სამინისტროს უსაფრთხოების ზომების მიღებაში, ორგანიზებულ დანაშაულთან, ტერორიზმთან და დივერსიასთან ბრძოლაში, ასევე დამოუკიდებლად ან სხვა სამართალდამცავ უწყებებთან ერთად მნიშვნელოვანი ობიექტებისა და სპეციალური ტვირთების დაცვაში; მონაწილეობა მიეღოთ ქვეყნის დაცვაში ომის დროს. შინაგანი ჯარები ძირითადად გაწვევის გზით იყო დაკომპლექტებული, მაგრამ ასევე ნაწილობრივ კონტრაქტის საფუძველზეც.

საქართველოში შინაგანი ჯარები სხვადასხვა კონფლიქტსა და ოპერაციაში მონაწილეობდნენ პოსტსაბჭოთა არეულობების დროს, მათ შორის ცხინვალის რეგიონში (1991–1992, 2004), აფხაზეთში (1992–1993) და პანკისის ხეობაში (2001–2003). 1995 წლის ბოლოსათვის შინაგან ჯარებს ჰყავდა 5000-დან 7000-მდე ჯარისკაცი, რაც მას აქცევდა სიდიდით მესამე სამხედრო დაჯგუფებას საქართველოში, იმ დროს ქვეყანაში დისლოცირებული რუსული ჯარებისა და საქართველოს შეიარაღებული ძალების შემდეგ. შინაგანი ჯარები მოიცავდნენ საპატრულო ქვედანაყოფებს, ციხეების დაცვის სპეციალურ ქვედანაყოფს, 1-ელ ოპერატიულ მოტომსროლელ ბრიგადას თბილისში, მე-2 ოპერატიულ მოტომსროლელ ბრიგადას ქუთაისში, ბათუმის ცალკეულ ბატალიონს და ვერტმფრენის ქვედანაყოფს მინიმუმ 2 მი-8-ით. მათ ჰქონდათ მინიმუმ 10 მძიმე და მსუბუქი ტანკი და ტანკსაწინააღმდეგო იარაღი. 1997 წლის ოფიციალურმა ბიუჯეტმა შეადგინა 5312 ლარი; თანამდებობის პირების ხელფასები დაბალი იყო და კორუფციის შესახებ ცნობები ფართოდ იყო გავრცელებული.

ვარდების რევოლუციის შემდგომ საქართველოს სამხედრო და უშიშროების ძალებში რეფორმების ფარგლებში, 2004 წლის ნოემბერში გაუქმდა შინაგანი ჯარები და მთელი მისი საბრძოლო მასალა და ინფრასტრუქტურა გადაეცა თავდაცვის სამინისტროს. შინაგანი ჯარების პერსონალის დიდმა ნაწილმა ჩამოაყალიბა საქართველოს სახმელეთო ჯარების მე-4 ქვეითი ბრიგადა.

## მეთაურები 
* ჯონდო ტაბატაძე, პოლკოვნიკი, საქართველოს შინაგანი ჯარების სამმართველოს უფროსი (1991 წ.)
* ივანე ჭელიძე, პოლკოვნიკი, სარდალი (1991–1992 წწ.)
* გელა ლანჩავა, გენერალ-მაიორი, სარდალი (1992–1993 წწ.)
* ვლადიმერ ჩიქოვანი, გენერალ-მაიორი, სარდალი (1993–1994 წწ.)
* გია თორაძე, გენერალ-მაიორი, სარდალი (1994–1995 წწ.)
* პავლე ნორაკიძე, პოლკოვნიკი, მეთაურის მოვალეობის შემსრულებელი (1995–1996 წწ.)
* გიორგი შერვაშიძე, გენერალ-ლეიტენანტი, სარდალი (1996–2003 წწ.)
* გოგი თათუხაშვილი, გენერალ-ლეიტენანტი, სარდალი (2003–2004 წწ.)

## სქოლიო
კატეგორია:საქართველოს სამართალდამცავი ორგანოები
კატეგორია:საქართველოს სამხედრო ერთეულები და ფორმირებები
სხეულის დისმორფული აშლილობა

**სხეულის დისმორფული აშლილობა** (სდა), ზოგჯერ ასევე ეწოდება *დისმორფოფობია* — ფსიქიკური აშლილობა, რომელსაც ახასიათებს ობსესიური იდეა, რომ საკუთარი სხეულის რომელიმე ნაწილი ან ზოგადი გარეგნობა უკიდურესად ნაკლოვანია და, შესაბამისად, ადამიანი ცდილობს, რომ ის დამალოს ან გამოასწოროს. სდა-ს დელუზიურ ვარიანტში ეს ნაკლოვანება წარმოსახვითია. თუკი ნაკლოვანება მართლა არსებობს, მისი მნიშვნელობა უკიდურესად გაზვიადებულია. ორივე შემთხვევაში ფიქრები მის შესახებ ყოველისმომცველი და აკვიატებულია და, შესაძლოა, დღის განმავლობაში რამდენიმე საათითაც კი დააკავოს გონება, რაც იწვევს უკიდურესს დისკომფორტსა და ადამიანის ნორმალური აქტივობებისთვის ხელის შეშლას. *DSM-5*-ის მიხედვით, სდა კატეგორიზირდება ობსესიურ-კომპულსიურ სპექტრზე და ის განსხვავდება ანორექსია ნერვოზასგან.

## რესურსები ინტერნეტში
* სხეულის დისმორფული აშლილობა

## სქოლიო
კატეგორია:ობსესიურ-კომპულსიური აშლილობა
კატეგორია:ფსიქიკური ჯანმრთელობა
სერო-ელ-კოპეის ეროვნული პარკი

**სერო-ელ-კოპეის ეროვნნული პარკი** (, ასევე **სერო-ელ-კოპეი-ხოვიტო-ვილიალბის ეროვნული პარკი**) ― დაცული ტერიტორია ნუევა-ესპარტის შტატში, ვენესუელაში.  მდებარეობს კუნძულ მარგარიტაზე. პარკი 1974 წლის 27 თებერვალს დაარსდა. 

## იხილეთ აგრეთვე
*ვენესუელის ეროვნული პარკების სია
*სიერა-ნევადის ეროვნული პარკი (ვენესუელა)

## სქოლიო
კატეგორია:ვენესუელის ეროვნული პარკები
კატეგორია:1974 წელს დაარსებული დაცული ტერიტორიები
კატეგორია:ნუევა-ესპარტის ღირსშესანიშნაობები
კატეგორია:1974 წელს დაარსებულები ვენესუელაში
კატეგორია:ნუევა-ესპარტის გეოგრაფია
საბჭოების ყრილობა

**საბჭოების ყრილობა** — საბჭოთა სახელმწიფო ხელისუფლების ადგილობრივი და ცენტრალური ორგანო 1917-1936 წლებში.

საბჭოთა ყრილობების სისტემა მოიცავდა რაიონულ (სამაზრო), საოლქო (საგუბერნიო), სამხარეო, რესპუბლიკური (ავტონომიური და მოკავშირე რესპუბლიკების) და საბჭოების სრულიად საკავშირო ყრილობას. საბჭოების ყრილობის შემადგენლობა მრავალსაფეხურიანი არჩევნების გზით, ღია კენჭისყრით ყალიბდებოდა. პირდაპირი არჩევნები ეხებოდა მხოლოდ საქალაქო და სასოფლო საბჭოების დეპუტატთა არჩევას. რაიონული (სამაზრო) საბჭოების ყრილობა ამ რაიონის (მაზრის ტერიტორიაზე მდებარე სასოფლო და საქალაქო საბჭოების წარმომადგენლებისგან შედგებოდა. საოლქო, საგუბერნიო, რესპუბლიკური და სრულიად საკავშირო საბჭოების ყრილობა ქვემდგომი საბჭოების ყრილობების წარმომადგენელთაგან ყალიბდებოდა, კერძოდ, საოლქო (საგუბერნიო), სამხარეო, ავტონომიური რესპუბლიკის საბჭოების ყრილობა შედგებოდა რაიონული საბჭოების ყრილობებზე არჩეული დელეგატებისაგან, მოკავშირე რესპუბლიკის საბჭოების ყრილობა კი — საოლქო (საგუბერნიო), სამხარეო საბჭოების ყრილობების წარმომადგენლებისაგან (იმ რესპუბლიკაში, სადაც არ იყო საოლქო, საგუბერნიო დაყოფა — რაიონული საბჭოების ყრილობის წარმომადგენელტაგან). საბჭოების ყრილობა განიხილავდა და წყვეტდა სახელმწიფო, სამეურნეო და კულტურული მშენებლობის საკითხებს. სსრკ-ის 1936 წლის კონსტიტუციის თანახმად საბჭოების ყრილობის ნაცვლად დამყარდა უშუალოდ მოსახლეობის მიერ არჩეული მშრომელთა დეპუტატების საბჭოების ერთიანი სისტემა.

## ლიტერატურა
კატეგორია:სსრ კავშირის სახელმწიფო მოწყობა
მოროკოის ეროვნული პარკი

**მოროკოის ეროვნული პარკი** ― დაცული ტერიტორია ფალკონის შტატის უკიდურეს აღმოსავლეთ ნაწილსა და ტრისტეს ყურის ჩრდილო-დასავლეთ ნაწილში, ვენესუელაში. უახლოესი ქალაქებია ბოკა-დე-აროა, ტუკაკასი, სანარე, ჩიჩირივიჩე, ფლამენკო და ტოკუიო-დე-ლა-კოსტა. მოიცავს 12 990 ჰექტარის ტერიტორიას. ეროვნულ პარკად 1974 წლის 26 მაისს გამოცხადდა. 

## იხილეთ აგრეთვე
*ვენესუელის ეროვნული პარკების სია
*სიერა-ნევადის ეროვნული პარკი (ვენესუელა)

## სქოლიო
კატეგორია:ვენესუელის ეროვნული პარკები
კატეგორია:1974 წელს დაარსებულები ვენესუელაში
კატეგორია:1974 წელს დაარსებული დაცული ტერიტორიები
კატეგორია:ფალკონის შტატის გეოგრაფია
კატეგორია:ფალკონის შტატის ღირსშესანიშნაობები
კატეგორია:ვენესუელის რიფები
ფონსეკას პრემია

**ფონსეკას პრიზი** () — ყოველწლიური სამეცნიერო საგანმანათლებლო ჯილდო, რომელიც დაწესდა სანტიაგო დე კომპოსტელას უნივერსიტეტისა და სანტიაგოს კონსორციუმის მიერ, პროგრამა ConCiencia-ს ეგიდით და აჯილდოებს ისეთ კანდიდატებს, რომელთა ღვაწლი და დამსახურება გავლენას ახდენს მოსახლეობის ფართე წრეზე. კანდიდატებად მოიაზრებიან ასევე ის პირები, რომლებიც თავიანთი სამსახურის გამო გამოდიან საზოგადოებრივი მუშაკების რანგში და აღვივებენ ცოდნისადმი საერთო ინტერესს. ჯილდოს ეწოდა უნივერსიტეტის ერთ-ერთი პირველი დამაარსებლის,  სახელი.

პრემიის პირველი ლაურეატი 2008 წელს გახდა სტივენ ჰოკინგი.

## პრიზიორები
ცნობილია, რომ პრემიის ლაურეატებად მოიაზრებოდნენ ნილ არმსტრონგი, ბაზ ოლდრინი და ფრიმენ დაისონი.
## რესურსები ინტერნეტში
* https://www.abc.es/espana/galicia/abci-convocan-o-premio-fonseca-divulgacion-cientifica-200803010300-1641688831292_noticia.html
* https://www.lavozdegalicia.es/noticia/sociedad/2019/07/20/dia-armstrong-dijo/00031563654757940780309.htm

## სქოლიო
კატეგორია:ჯილდოები ანბანის მიხედვით
კატეგორია:ჯილდოები
საქართველოში მედიის თავისუფლებისა და ჟურნალისტების უსაფრთხოების დარღვევა

**საქართველოში მედიის თავისუფლებისა და ჟურნალისტების უსაფრთხოების დარღვევა** - ევროპარლამენტის რეზოლუცია. რეზოლუცია ევროპარლამენტმა სტრასბურგში 8 ივნისს გამართული პლენარული სხდომის დროს მიიღო.

მრავალპარტიული რეზოლუცია ევროპარლამენტარებმა მირიამ ლექსმანმა, სვენ მიკსერმა, პეტრას აუსტრევიჩიუსმა, მარკეტა გრეგოროვამ, ანა ფოტიგამ და მიგელ ურბან კრესპომ მოამზადეს. სხდომაზე სიტყვით ასევე გამოვიდნენ ევროპარლამენტარები ანდრიუს კუბილიუსი, მარინა კალიურანდი, კარინ კარლსბრო, ვიოლა ფონ კრამონ-ტაუბადელი, იოახიმ კუჰსი, რიჩარდ ჟარნეცკი, პიტერ პოლაკი და ანდრეა კოზოლინო.

ევროპარლამენტარმა სვენ მიკსერმა 2021 წლის 5 ივლისის ჰომოფობიური დარბევები ახსენა და აღნიშნა, რომ ქვეყნის მაჩვენებელი ბოლო ორ წელიწადში პრესის თავისუფლების დამცველი ორგანიზაციის, „რეპორტიორები საზღვრებს გარეშეს“ გლობალურ ინდექსში მნიშვნელოვნად დაეცა.

მან განაცხადა, რომ მიუხედავად არსებული სამართლებრივი ბაზისა, „ჟურნალისტებისა და მედიის წარმომადგენლების ფიზიკური უსაფრთხოება მნიშვნელოვნად გაუარესდა“ და დასძინა, რომ ტელეკომპანია „მთავარი არხის“ ხელმძღვანელის, ნიკა გვარამიას დაპატიმრება „საკმაოდ საეჭვო ბრალდებებით“ შეშფოთების საგანს წარმოადგენს.

ევროპარლამენტარმა ხაზგასმით აღნიშნა, რომ საქართველოს ევროპული გზის მხარდასაჭერად მნიშვნელოვანი ნაბიჯი იქნებოდა „ოლიგარქ ბიძინა ივანიშვილისთვის პერსონალური სანქციების დაკისრება საქართველოს პოლიტიკასა და ეკონომიკაში მისი დესტრუქციული როლის გამო“.

## სქოლიო
კატეგორია:ევროპარლამენტის რეზოლუციები
Steel Ball Run

***Steel Ball Run*** () — იაპონური მანგას სერიების ჯოჯოს უცნაური თავგადასავლის მეშვიდე სიუჟეტი, დაწერილი და ილუსტრირებული ჰიროჰიკო არაკის მიერ. მოქმედება ვითარდება 1890 წელს, რომელშიც მონაწილეობენ ჯონი ჯოესტარი, პარაპლეგიური ყოფილი ჟოკეი, რომელსაც სურს ხელახლა გამოიყენოს თავისი ფეხები და გირო ზეპელი, შერცხვენილი ყოფილი ჯალათი, რომელიც ცდილობს ამნისტია მოიპოვოს სიკვდილით დასჯილი ბავშვისთვის.ისინი სხვებთან ერთად ეჯიბრებიან ტიტულოვან კროს-კონტინენტურ დოღში 50 მილიონი დოლარის მთავარი პრიზისთვის, მაგრამ რბოლას უკან ფარული დღის წესრიგი აქვს.თავდაპირველად პირველი 23 თავი (4 ტომი) დაიბეჭდა 2004 წელს Weekly Shōnen Jump-ში უბრალოდ სათაურით Steel Ball Run.
მიუხედავად იმისა, რომ პერსონაჟის სახელები და შესაძლებლობები აშკარად დაკავშირებული იყო სერიალთან, გაურკვეველი იყო, იყო თუ არა ეს ამბავი ჯოჯოს უცნაური თავგადასავლის ნაწილი, აღქმული კონფლიქტური უწყვეტობის გამო.თუმცა, როდესაც სერია გადავიდა Ultra Jump-ზე 2005 წელს, იგი ოფიციალურად გამოცხადდა, როგორც JoJo's Bizarre Adventure-ის მე-7 ნაწილი, მაგრამ ალტერნატიულ სამყაროში, როგორიცაა შემდეგი რკალი, JoJolion. 

95 თავი გაერთიანდა 24 ტანკობონის ტომად (მთელი სერიის 81–104 ტომი), წინა ნაწილის, ქვის ოკეანის, ტომების ათვლის თავიდან დაწყების ტენდენციის შესაბამისად. რამდენიმე თავი ადაპტირებულია "Vomic" სერიაში, რომელშიც გამხმოვანებლები მოქმედებენ მანგას გვერდებზე, როგორც ისინი ნაჩვენებია ეკრანზე. Steel Ball Run საყოველთაოდ აღიარებული იყო თავისი მხატვრობით, პერსონაჟებითა და სიუჟეტით.

## სქოლიო
ალბალატე-დე-სინკა

**ალბალატე-დე-სინკა** (, ) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის სინკა-მედიოს კომარკის შემადგენლობაში.  ფართობი — 44,20 კმ². მოსახლეობა — 1099 კაცი (2020 წ.).

## იხილეთ აგრეთვე
* უესკის მუნიციპალიტეტები

## რესურსები ინტერნეტში
* ალბალატე-დე-სინკის მუნიციპალიტეტის ოფიციალური საიტი
* Gran Enciclopedia Aragonesa - ალბალატე-დე-სინკა 

## სქოლიო
კატეგორია:უესკის მუნიციპალიტეტები
მიშელ კიზევეტერის მკვლელობა

**მიშელ კიზევეტერი** (; დ. 10 ოქტომბერი, 1984, ობერვაისბახი — გ. 25 აპრილი, 2007, ჰაილბრონი) — გერმანელი პოლიციის ოფიცერი, რომელიც ნეონაცისტმა ტერორისტებმა 2007 წლის 15 აპრილს ჰაილბრონში (გერმანია) მოკლეს, ხოლო მის კოლეგას ცეცხლსასროლი იარაღით თავში ესროლეს. დამნაშავეებმა 2000-2006 წლებში კიდევ ცხრა ადამიანი მოკლეს, რომელთა უმეტესობა თურქული წარმოშობის იყო.

## შედეგები
კიზევეტერის მკვლელობის შემდეგ, პოლიციამ ეჭვი ჰაილბრონის აჩრდილზე აიღო და შეიკრა გამომძიებელთა გუნდი „Parkplatz“ („ავტოსადგომი“). 2009 წლის იანვარში „აჩრდილის“ ადგილსამყოფელის შესახებ ინფორმაციისა და სამხილებისთვის დაწესებული ჯილდო 300 000 ევრომდე გაიზარდა. მალევე დადგინდა, რომ „მკვლელი აჩრდილი“ რეალურად არ არსებობდა.

მოგვიანებით, პოლიციამ კიზევეტერისა და მისი კოლეგის იარაღები მოიპოვა, როცა ორმა გერმანელმა ნეონაცისტმა 2011 წლის 4 ნოემბერს აიზენახში თავი მოიკლა, რითაც „ბოსფორის მკვლელობებს“ შორის კავშირი გამოიკვეთა. ქალაქ ცვიკაუში სამი ნეონაცისტის საცხოვრებლიდან მოპოვებულ სამხილებზე აღმოჩენილმა დნმ-ის ნიმუშებმა ეს კავშირი გააძლიერა.

## იხილეთ აგრეთვე
*გაუხსნელი მკვლელობების სია
*ნაციონალური სოციალისტური მიწისქვეშეთი
*ჰაილბრონის აჩრდილი

## სქოლიო
კატეგორია:დაბადებული 10 ოქტომბერი
კატეგორია:დაბადებული 1984
კატეგორია:გარდაცვლილი 25 აპრილი
კატეგორია:გარდაცვლილი 2007
კატეგორია:2000-იანი წლები გერმანიაში
კატეგორია:2007 წელს მომხდარი მკვლელობები გერმანიაში
კატეგორია:2007 წელი გერმანიაში
კატეგორია:მკვლელობა ბადენ-ვიურტემბერგში
კატეგორია:გერმანიაში მოკლული ადამიანები
კატეგორია:გაუხსნელი მკვლელობები გერმანიაში
კატეგორია:სერიული მკვლელების მსხვერპლები
აერბე

**აერბე** () — ქალაქი და მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში.  ფართობი — 63,90 კმ². მოსახლეობა — 1017 კაცი (2020).

## იხილეთ აგრეთვე
* უესკის მუნიციპალიტეტები

## რესურსები ინტერნეტში
* Gran Enciclopedia Aragonesa - აერბე 

## სქოლიო
კატეგორია:უესკის ქალაქები
კატეგორია:უესკის მუნიციპალიტეტები
ფრთათითები

**ფრთათითები** () — ქერცლფრთიანების ოჯახი. ფრთების შლილი 10–40 მმ-ია, ისინი ძირითადად რუხი, ყავისფერი ან თეთრი აქვთ; სახეობათა უმრავლესობას ახასიათებს ლაპოტებად გაპობილი ფრთები (აქედან სახელწოდება), წინები — სამად, უკანები — ორად; დასვენების დროს ჰორიზონტალურად აქვთ დაწყობილი და ტანთან მართ კუთხეებს ქმნიან „T“-სებურად. ფეხები გრძელია. სახეობების ზუსტი რაოდენობა უცნობია. უპირატესობას ანიჭებენ ღია ბიოტოპებს (ველებსა და ნახევარუდაბნოებს), ტყის ზონაში — ველობებსა და ნაკაფებს. აქტიურები არიან უმეტესად შებინდებისას, ზოგიერთი — დღისით. მუხლუხები ვითარდებიან 20-ზე მეტი ოჯახის ბალახოვან მცენარეზე.

## სქოლიო 
*
ტერეპაიმის ეროვნული პარკი

**ტერეპაიმის ეროვნული პარკი**' () ― დაცული ტერიტორია ლარასა და პორტუგესის შტატში, ვენესუელაში. ეროვნული პარკი ქალაქ ბარკისიმეტოს, ლარას შტატის დედაქალაქის სამხრეთ-აღმოსავლეთით მდებარეობს. მოიცავს ირიბარენის, პალავეკინოსა და სიმონ-პლანასის მუნიციპალიტეტების ტერიტორიას. ეროვნულ პარკად 1976 წლის 14 აპრილს გამოცხადდა. 

## იხილეთ აგრეთვე
*ვენესუელის ეროვნული პარკების სია

## სქოლიო
კატეგორია:1976 წელს დაარსებული დაცული ტერიტორიები
კატეგორია:1976 წელს დაარსებულები ვენესუელაში
კატეგორია:ვენესუელის ეროვნული პარკები
კატეგორია:ლარას შტატის გეოგრაფია
კატეგორია:პორტუგესის შტატის გეოგრაფია
კატეგორია:პორტუგესის შტატის ღირსშესანიშნაობები
კატეგორია:ლარას შტატის ღირსშესანიშნაობები
სერო-საროჩეს ეროვნული პარკი

**სერო-საროჩეს ეროვნული პარკი** ( ― დაცული ტერიტორია ლარას შტატში, ვენესუელაში. მდებარეობს ბარკისიმეტოსა და კარორას შორის. შეიქმნა 1989 წლის 7 დეკემბერს. პარკის ტერიტორიაზე ინვაზიური სახეობებია *Kalanchoe daigremontana* და *Stapelia gigantea*.

## იხილეთ აგრეთვე
*ვენესუელის ეროვნული პარკების სია

## სქოლიო
კატეგორია:ვენესუელის ეროვნული პარკები
კატეგორია:1989 წელს დაარსებულები ვენესუელაში
კატეგორია:1989 წელს დაარსებული დაცული ტერიტორიები
კატეგორია:ლარას შტატის გეოგრაფია
კატეგორია:ლარას შტატის ღირსშესანიშნაობები
დინირას ეროვნული პარკი

**დინირას ეროვნული პარკი**' () ― დაცული ტერიტორია ლარას, პორტუგესისა და ტრუხილიოს შტატში, ვენესუელაში. შეიქმნა 1980 წლის 30 ნოემბერს, მდინარე ტოკუიოს ზემო აუზის დასაცავად. გარდა ტოკუიოსა, პარკის ტერიტორიაზე ორინოკოს, გუანარეს, მოტატანისა და მარაკაიბოს ტბის აუზებსაც. 

## იხილეთ აგრეთვე
*ვენესუელის ეროვნული პარკების სია
*მოროკოის ეროვნული პარკი

## სქოლიო
კატეგორია:ვენესუელის ეროვნული პარკები
კატეგორია:1988 წელს დაარსებულები ვენესუელაში
კატეგორია:1988 წელს დაარსებული დაცული ტერიტორიები
კატეგორია:ლარას შტატის გეოგრაფია
კატეგორია:პორტუგესის შტატის გეოგრაფია
კატეგორია:ტრუხილიოს შტატის გეოგრაფია
კატეგორია:ლარას შტატის ღირსშესანიშნაობები
კატეგორია:პორტუგესის შტატის ღირსშესანიშნაობები
კატეგორია:ტრუხილიოს შტატის ღირსშესანიშნაობები
გვარამაკალის ეროვნული პარკი

**გვარამაკალის ეროვნული პარკი** (, ასევე ცნობილი როგორც **ხენერალ-კრუს-კარილიოს ეროვნული პარკი**) — ეროვნული პარკი პორტუგესისა და ტრუხილიოს შტატში, ვენესუელაში. პარკის ფართობი 412.66 კმ²-ია. ეროვნული პარკის სტატუსი 1988 წლის 25 მაისს მიენიჭა.

## იხილეთ აგრეთვე
*ვენესუელის ეროვნული პარკების სია
*მოჩიმის ეროვნული პარკი

## სქოლიო
კატეგორია:ვენესუელის ეროვნული პარკები
კატეგორია:1988 წელს დაარსებული დაცული ტერიტორიები
კატეგორია:1988 წელს დაარსებულები ვენესუელაში
კატეგორია:პორტუგესის შტატის გეოგრაფია
კატეგორია:ტრუხილიოს შტატის გეოგრაფია
კატეგორია:პორტუგესის შტატის ღირსშესანიშნაობები
კატეგორია:ტრუხილიოს შტატის ღირსშესანიშნაობები
დიომიდის კუნძულები

**დიომიდის კუნძულები** (, ), *გვოზდევის კუნძულები* — ორი კუნძული და მიმდებარე კლდეები ბერინგის სრუტეში. დასავლეთით მდებარე რატმანოვის კუნძული (დიდი დიომიდი) ფართობით დაახლ. 10 კმ²-ია, სიმაღლით 513 მ-მდე, ეკუთვნის რუსეთს; აქ მდებარეობს რუსეთის უკიდურესი აღმოსავლეთი წერტილი (დ.გ. 169°02′). აღმოსავლეთით მდებარე კრუზენშტერნის კუნძული (პატარა დიომიდი) და ფარუეის კლდე აშშ-ის ტერიტორიაა. კუნძულებს შორის მანძილი დაახლ. 4 კმ-ია; შუაში გადის სასაათო სარტყლების საზღვარი და თარიღის ცვლის საერთაშორისო ხაზი. გვიან პლეისტოცენში კუნძულები ბერინგიის შემადგენლობაში შედიოდა. გავრცელებულია მრავალწლოვანი მზრალობა. ტერიტორიის უდიდესი ნაწილი ტუნდრასა და ქვაყრილებს უკავია. ფლატეებიან ნაპირებზე ფრინველთა ბაზრებია (თოლია, კაირა, ცულნისკარტა და სხვ.). ლომვეშაპთა თავშესაყარია. აღმოჩენილია სემიონ დეჟნიოვის მიერ 1648 წელს; მეორედ აღმოაჩინა ვიტუს ბერინგის ექსპედიციამ 1728 წელს. რუკაზე დაიტანა მიხეილ გვოზდევმა (ი. ფიოდოროვთან ერთად) 1732 წელს. 1816 წელს ოტო კოცებუმ შეუცვალა სახელები და რატმანოვისა და კრუზენშტერნის კუნძულები უწოდა.

## სქოლიო 
კატეგორია:საერთაშორისო არქიპელაგები
სიერა-ლა-კულატის ეროვნული პარკი

**სიერა-ლა-კულატის ეროვნული პარკი**  (), ასევე ცნობილი როგორც **სიერა-დე-ლა-კულატის ეროვნული პარკი**) — ეროვნული პარკი მერიდისა და ტრუხილიოს შტატში, ვენესუელაში. მდებარეობს ვენესუელის ანდების ჩრდილო-აღმოსავლეთ ნაწილში. ეროვნულ პარკად 1989 წლის 7 დეკემბერს გამოცხადდა. 

## იხილეთ აგრეთვე
*ვენესუელის ეროვნული პარკების სია
*მოროკოის ეროვნული პარკი

## სქოლიო
კატეგორია:ვენესუელის ეროვნული პარკები
კატეგორია:1989 წელს დაარსებულები ვენესუელაში
კატეგორია:1989 წელს დაარსებული დაცული ტერიტორიები
კატეგორია:მერიდის შტატის გეოგრაფია
კატეგორია:მერიდის შტატის ღირსშესანიშნაობები
კატეგორია:ტრუხილიოს შტატის გეოგრაფია
კატეგორია:ტრუხილიოს შტატის ღირსშესანიშნაობები
ხენერალ-ხუან-პაბლო-პენიალოსის ეროვნული პარკი

**ხენერალ-ხუან-პაბლო-პენიალოსის ეროვნული პარკი** (, ასევე ცნობილი როგორც **პარამოს-ბატალიონ-ი-ლა-ნეგრას ეროვნული პარკი**) — ეროვნული პარკი მერიდისა და ტაჩირის შტატს შორის, ტაჩირის დეპრესიის ჩრდილო-დასავლეთით, ვენესუელაში. ეროვნულ პარკად 1989 წლის 18 იანვარს გამოცხადდა.

## იხილეთ აგრეთვე
*ვენესუელის ეროვნული პარკების სია
*კანაიმის ეროვნული პარკი

## სქოლიო
კატეგორია:ვენესუელის ეროვნული პარკები
კატეგორია:1989 წელს დაარსებულები ვენესუელაში
კატეგორია:1989 წელს დაარსებული დაცული ტერიტორიები
კატეგორია:მერიდის შტატის გეოგრაფია
კატეგორია:მერიდის შტატის ღირსშესანიშნაობები
კატეგორია:ტაჩირის შტატის გეოგრაფია
კატეგორია:ტაჩირის შტატის ღირსშესანიშნაობები
ტაპო-კაპაროს ეროვნული პარკი

**ტაპო-კაპაროს ეროვნული პარკი** () — ეროვნული პარკი ბარინასის, მერიდისა და ტაჩირის შტატებს შორის, ვენესუელაში. ეროვნული პარკის სტატუსი 1992 წლის 14 იანვარს მიენიჭა. 

## იხილეთ აგრეთვე
*ვენესუელის ეროვნული პარკების სია
*კანაიმის ეროვნული პარკი

## სქოლიო
კატეგორია:ვენესუელის ეროვნული პარკები
კატეგორია:1992 წელს დაარსებულები ვენესუელაში
კატეგორია:1992 წელს დაარსებული დაცული ტერიტორიები
კატეგორია:ბარინასის შტატის გეოგრაფია
კატეგორია:ბარინასის შტატის ღირსშესანიშნაობები
კატეგორია:მერიდის შტატის გეოგრაფია
კატეგორია:მერიდის შტატის ღირსშესანიშნაობები
კატეგორია:ტაჩირის შტატის გეოგრაფია
კატეგორია:ტაჩირის შტატის ღირსშესანიშნაობები
ჩელიუსკინი

**„ჩელიუსკინი“** — საბჭოთა თბომავალი. აიგო დანიაში, წყალში ჩაეშვა 1933 წლის 11 მარტს. თავდაპირველად ეწოდებოდა **„ლენა“**, 1933 წლის 19 ივნისს სახელი შეეცვალა და სემიონ ჩელიუსკინის პატივსაცემად ეწოდა „ჩელიუსკინი“. წყალწყვა 7500 ტონა.

5 მარტს მფრინავი ა. ლიაპიდევსკი თვითმფრინავით АНТ-4-ით დაეშვა ბანაკთან და გადაარჩინა 10 ქალი და 2 ბავშვი.

6 მარტს ყინულზე გაჩნდა ღრმა ნაპრალები, ბანაკის რამდენიმე ბარაკი ასევე სამზარეულო განადგურდა. 7 მარტს მფრინავები გალიშევი და დორონინი ხაბაროვსკიდან გამოემართნენ დაზარალებულთა დასახმარებლად. გემი „სმოლენსკი“ უკვე კამჩატკის პეტროპავლოვსკშია. 14 მარტს დამთავრდა „ჩელიუსკინის“ გადასარჩენი ცენტრალური ბაზის მოწყობა ვანკარემის კონცხზე. მიღებულ იქნა გადაწყვეტილება ჩელიუსკინელების დასახმარებლად ლენინგრადიდან გაეგზავნათ ყინულმჭრელი „კრასინი“.

7—10 აპრილს გამოყვანილ მფრინავების მოლოკოვის, კამანინის და სლეპნევის მიერ რამდენიმე რეისით გამოყვანილ იქნა 62 ადამიანი.

12 აპრილს გამოყვანილ იქნა 22 ჩელიუსკინელი, ხოლო 13 აპრილს უკანასკნელი 6 ადამიანი გადაყვანილ იქნა კონტინენტზე (ვანკერემის კონცხზე).

ეკიპაჟის გადამრჩენლებს, საბჭოთა მფრინავებს — ა. ლიაპიდევსკის, ს. ლევანევსკის, ვ. მოლოკოვს, ნ. კამანინს, მ. სლეპნიოვს, მ. ვოდოპიანოვსა და ი. დორონინს პირველებს მიენიჭათ საბჭოთა კავშირის გმირის წოდება (1934). 1935 წელს მათ პატივსაცემად თბილისში ახალ მოედანს ეწოდა „საბჭოთა კავშირის გმირთა მოედნის“ სახელი.

1934 წლის 21 ივლისს ბათუმში სტუმრად იყოფებოდნენ მფრინავი ბაბუშკინი და გემ „ჩელიუსკინის“ მექანიკოსი პიანტკოვსკი. 5 სექტემბერს ამიერკავკასიაში ჩამოფრინდნენ ჩელიუსკინელები. პირველ დღეს იმყოფებოდნენ ბაქოში, სადაც მათ საზეიმო დახვედრა მოუწყვეს. 8 სექტემბერს ბაქოდან ჩელიუსკინელები თბილისში ჩამოფრინდნენ, სადაც ასევე საზეიმო დახვედრა მოუწყვეს სტუმრებს, რის შემდეგადაც თბილისი 11 სექტემბერს დატოვეს.

## პატივსაცემად დარქმეული სახელები 
* თბილისში ახლანდელ თამარ მეფის ხიდსა და გამზირს (16 აპრილი, 1934 — 1989) ჩელიუსკინელების სახელი ერქვა.
* 1935 წლის 23 დეკემბერს ტფილისის საბჭოს გადაწყვეტილებით, თბილისის ზოოპარკის მიმდებარე ახალ მოედანს, რომელიც წარმოიქმნა სანაპირო ახალი გზის, ჩელიუსკინელების ქუჩისა და ვარაზისხევის ქუჩების შეერთების შედეგად — „საბჭოთა კავშირის გმირების მოედანი“ ეწოდა, ჩელიუსკინელთა გადამრჩენი პილოტების პატივსაცემად.

## ლიტერატურა
* 

## სქოლიო 
კატეგორია:საბჭოთა თბომავლები
კატეგორია:საბჭოთა ყინულმჭრელები
ROKVA

**ROKVA**, *როკვა* — ყოველწლიური მუსიკალური ფესტივალი, რომელიც ტარდება რაჭაში, შოვში, ივლისი-აგვისტოს შუალედში.

ფესტივალი პირველად 2019 წლის 17 აგვისტოს ჩატარდა შოვში, ყოფილი სამხედრო სანატორიუმის ტერიტორიაზე. ფესტივალზე დაუკრეს ისეთმა ქართულმა მუსიკალურმა ჯგუფებმა, როგორებიცაა Mokumoku, არა, დაგდაგანი და Killages. 2020 წლის ზაფხულში ფესტივალი ორდღიანი იყო და შაორის წყალსაცავის მახლობლად გაიმართა, სადაც ორ განსხვავებულ სცენაზე 45-მდე ქართველი არტისტი წარსდგა, მათ შორის Bedford Falls, The BearFox, ერეკლე დეისაძე, Four Dimensional Monster Lobsters და სხვები.

2021 წელს ფესტივალი კვლავ ორდღიანი უნდა ყოფილიყო და თანამედროვე ქართულ მუსიკალურ სცენასთან ერთად ფესტივალს ესტუმრებოდნენ საერთაშორისო არტისტებიც, ბრიტანულ-გერმანული დუეტი Lebanon Hanover და უკრაინული ჯგუფი დახაბრახა, თუმცა COVID-19-ის პანდემიის გართულებული ეპიდვითარების გამო 14 აგვისტოდან — ფესტივალის ჩატარების პირველი დღიდან — ქვეყანაში ამოქმედდა ახალი შეზღუდვები და სრულად შეიზღუდა ფესტივალებისა და სხვა მასობრივი ღონისძიებების გამართვა, რის გამოც „როკვა“, მანამდე არსებული რეგულაციებისა და რეკომენდაციების გათვალისწინების მიუხედავად, 2022 წლამდე გადაიდო.

2022 წელს „როკვა“ 3 დღის განმავლობაში, 29-31 ივლისს კვლავ შოვში გაიმართა და 50-მდე ქართულ და საერთაშორისო პროექტს უმასპინძლა, მათ შორის იყვნენ Nouvelle Vague, ბენჟამინ კლემენტინი, მიშელ გურევიჩი, Bedford Falls, Mellow, Eko & Vinda Folio, არა, Tamada, ბაჩო ჯიქიძე, ლექსო რატიანი, კოლექტივი და სხვანი.

ფესტივალის სახელი (სტილიზებულად ROKVA) უკავშირდება ქართულ სიტყვა „როკვას“ — „ცეკვა და მისთანანი“, რაც ერთ-ერთი ორგანიზატორის თქმით, ზუსტად გამოხატავს ფესტივალის არსს.

## რესურსები ინტერნეტში
* ფესტივალის ოფიციალური Facebook გვერდი

## სქოლიო
კატეგორია:ქართული მუსიკალური ფესტივალები
არმენფილმი

**ამო ბეკნაზარიანის სახელობის კინოსტუდია „არმენფილმი"** () — მხატვრული და ანიმაციური ფილმების კინოსტუდია ერევანში.

## ისტორია
1923 წელს, სომხეთის სახალხო საბჭოს, რესპუბლიკის სახალხო კომიტეტის მთავარ პოლიტიკური განათლების სისტემაში დაარსდა სომხეთის სახელმწიფო კინო. სომხური კინოს პიონერი იყო 1924 წელს გადაღებული სომხური დოკუმენტური ფილმი საბჭოთა სომხეთი, რომელიც წარმოადგენდა სომხეთის კულტურას და ეკონომიკის სწრაფ განვითარებას.

1925 წელს კინორეჟისორმა ამო ბეკნაზარიანმა შექმნა პირველი სომხური მხატვრული ფილმი „ნამუსი“, რომელიც მოითხოვდა ახალი ეროვნული კინოსკოლის შექმნას. სომხურ კინოში ყველაზე მნიშვნელოვანი მოვლენა იყო 1931 წელს გადაღებული პოლიტიკური და სატირული კომედია „მექსიკელი დიპლომატები". 1935 წელს გადაიღეს პირველი ხმოვანი ფილმი „პეპო“, რომელიც დიდი და მნიშვნელოვანი აღმოჩენა იყო კულტურულ ცხოვრებაში. 1930-იანი წლების ბოლოს სომხურმა კინემატოგრაფმა წარმატებით გაიარა ექსპერტიზა ისტორიულ-რევოლუციური კინემატოგრაფიის სფეროში. ამგვარად, ფილმებში „კარო", „ზანგეზური", „სჯანის მეთევზეები", „მთის მარში" ასახეს სომხეთში საბჭოთა ხელისუფლების გამარჯვებისთვის ბრძოლა და მოიპოვეს  აუდიტორიის სიმპათიები.

დიდი სამამულო ომის დროს ბევრი სომეხი კინორეჟისორი გაემგზავრა ფრონტზე და სპეციალურ ჯგუფებში ქმნიდა საბრძოლო ხელოვნების ნიმუშებს. იმ წლებში კინოსტუდია „არმენფილმში“ გადაიღეს ისტორიული ფილმი „დავიდ ბეკი“. 1950-იანი წლების შუა პერიოდიდან სომხურ კინოს შეექმნა ახალი იმპერატივები იდეოლოგიური და მხატვრული პრობლემების გადასაჭრელად. აქტიური რევოლუციონერი კამოს იმიჯით შთაგონებულმა რეჟისორებმა სტეფანე კევორკოვმა და ერაზმუს მელიქ-კარამიანმა გადაწყვიტეს შეექმნათ ისტორიულ-რევოლუციური ეპიკური ფილმები. პირველი ფილმი, „მე მას პირადად ვიცნობ“, გადაიღეს 1956 წელს, ხოლო მეორე, „საგანგებო დავალება“ გადაიღეს 1965 წელს.

მაღალ შეფასებას აძლევდა მიღწეულ შედეგებს ანტონ კოჩინიანი. ბეკ-ნაზარიანს ერევნის მხატვრული ფილმების სტუდიამ გადასცა ჯილდო — შრომის წითელი დროშის ორდენი.

## ქრონოლოგია
* 1923 — სომხეთის სახალხო განათლების კომისარიატის ზოგადსაგანმანათლებლო ქსელში დაარსდა ორგანიზაცია „სახელმწიფო კინო“ და იმავე წელს დაარსდა სს „სახფოტოკინო“.
* 1926 — ამო ბეკნაზარიანმა გადაიღო პირველი სომხური მხატვრული ფილმი „ნამუსი".
* 1928 — ეწოდა სს „არმენკინო" სტუდია.
* 1935 — ამო ბეკნაზარიანმა გადაიღო პირველი სომხური ხმოვანი ფილმი „პეპო".
* 1938 — ეწოდა „ფილმ-სტუდია".
* 1938 — ატამანოვმა გადაიღო პირველი სომხური ანიმაციური ფილმი „ძაღლი და კატა".
* 1957 — ეწოდა „არმენფილმი".
* 1966 — კინოსტუდია გახდა ამო ბეკნაზარიანის სახელობის.
* 2005 — კინოკომპანია შეიძინა შპს „Armenia Studios“ (რომელიც „CS MEDIA CITY“ ჰოლდინგის ნაწილია).
* 2006 — სომხეთის რესპუბლიკის მთავრობის გადაწყვეტილებით შეიქმნა სომხეთის ეროვნული კინოცენტრი.

## იხილეთ აგრეთვე
* სომხური კინო
* ამო ბეკ-ნაზაროვი

## რესურსები ინტერნეტში
* Armenfilm Studios imdb ვებგვერდზე
* „სომხური კინოს" ვებგვერდი - დაარქივებული
* ARMENIAN CINEMA

## სქოლიო
კატეგორია:კინოსტუდიები
კატეგორია:სომხური კინო
კატეგორია:კინოსტუდიები ანბანის მიხედვით
კატეგორია:1923 წელს დაარსებულები
Bassiani

**Bassiani** () — ღამის კლუბი თბილისში. კლუბი 2014 წელს გაიხსნა. ის დედაქალაქის ყველაზე დიდი სპორტული სტადიონის, დინამო არენას, შენობაში მდებარეობს და მთავარ საცეკვაო ფართობად მიტოვებულ საცურაო აუზს იყენებს. ბასიანი საქართველოს ყველაზე დიდი ტექნო კლუბია და 1 200-მდე ადამიანს იტევს. კლუბი როგორც ქართველ, ისე საერთაშორისო არტისტებს მასპინძლობს და მან საერთაშორისო მედიის ყურადღება მიიპყრო, როგორც თბილისის ერთ-ერთმა თანამედროვე ღირსშესანიშნაობამ. 
__NOTOC__
## ისტორია 
2018 წლის 12 მაისს კლუბში პოლიცია შეიჭრა და დაიჭირეს კლუბის ორი მფლობელი, რამაც საპროტესტო გამოსვლები გამოიწვია.

ბასიანი საერთაშორისო დონეზე ცნობილი ტექნო კლუბია, რომელიც მთელი მსოფლიოდან იზიდავს ტურისტებს. კლუბის შიგნით აკრძალულია ფოტოების გადაღება.

მთავარი სცენის გარდა კლუბს ასევე აქვს სხვა, უფრო პატარა ოთახი „Horoom“, რომელიც ხშირად მასპინძლობს LGBTQ წვეულებების სერიას სახელად „Horoom Nights“.

## სახელი 
სახელი „Bassiani“ (ბასს-იანი) 1202 წლის ბასიანის ბრძოლას უკავშირდება და ის ასევე სიტყვა-სიტყვით აღნიშნავს „იმას, რასაც ბასი“ აქვს.

## რეზიდენტი არტისტები 
2024 წლისთვის, კლუბს ჰყავდა 15 რეზიდენტი არტისტი — DVS1, Function, Hamatsuki, HVL, Kancheli, Kvanchi, NDRX, Zitto, Dito, Hector Oaks, Nebbieri, Newa, Ninasupsa, Sophie Phare და ZESKNEL.

## სქოლიო 
კატეგორია:ღამის კლუბები
უორდროპი

საკუთარი სახელი **უორდროპი** შეიძლება აღნიშნავდეს ერთ-ერთ შემდეგ პიროვნებათაგანს:

* მარჯორი უორდროპი — ბრიტანელი სწავლული და მთარგმნელი
* ოლივერ უორდროპი — ბრიტანელი დიპლომატი და მთარგმნელი

კატეგორია:მრავალმნიშვნელოვანი გვერდები გვარის შემცველი სიებით
ჩელიუსკინის კონცხი

250პქ|მინი|მარჯვნივ

**ჩელიუსკინის კონცხი** () — კონტინენტური ევრაზიის უკიდურესი ჩრდილოეთი წერტილი (ჩ.გ. 77°43´ ა.გ. 104°18′) და ტაიმირის ნახევარკუნძულის ჩრდილოეთი კიდე. 1742 წლის მაისში კონცხს მიაღწია სემიონ ჩელიუსკინმა. მიმდებარე ტერიტორია აგებულია კამბრიულისწინა ქანებით. ვილკიცკის სრუტე, რომელიც კონცხს ჩრდილოეთის მიწისგან გამოჰყოფს, წელიწადში სულ ორი-სამი თვეა სანაოსნოდ ღია.

## კლიმატი 
## სქოლიო 
კატეგორია:რუსეთის კონცხები
კატეგორია:დედამიწის უკიდურესი წერტილები
სემიონ ჩელიუსკინი

**სემიონ ივანეს ძე ჩელიუსკინი** (დ. დაახლ. 1707 — გ. ნოემბერი, 1764) — პოლარეთის რუსი მკვლევარი, მე-3 რანგის კაპიტანი (1756). აზნაური. 1714 წლიდან სწავლობდა მოსკოვის მათემატიკურ და სანავიგაციო მეცნიერებათა სკოლაში. მუშაობდა ვასილი პრონჩიშჩევის რაზმებში, შემდეგ ხარიტონ ლაპტევთან. 1741 წლის გაზაფხულზე ხმელეთით განვლო გზა მდინარე ხატანგიდან მდინარე პიასინამდე, აღწერა ტაიმირის ნახევარკუნძულის ჩრდილო-დასავლეთი სანაპირო მიდენდორფის ყურემდე, პიასინისა და ენისეის შესართავები. 1741–1742 წლების ზამთარში იმოგზაურა ტურუხანსკიდან ხატანგის შესართავამდე, აღწერა ტაიმირის ნახევარკუნძულის ჩრდილოეთი სანაპირო ფადეის კონცხიდან დასავლეთით მდინარე ტაიმირის შესართავამდე, ამასთან აღმოაჩინა აზიის ჩრდილოეთი დაბოლოება, რომელსაც რუსმა მოგზაურმა ალექსანდრე მიდენდორფმა 1843 წელს ჩელიუსკინის კონცხი უწოდა. 1743 წელს დაბრუნდა სანქტ-ბეტერბურგში, მსახურობდა ბალტიის ფლოტის სხვადასხვა თანამდებობაზე. 1756 წელს სამსახურიდან გადადგა.

## სქოლიო 
კატეგორია:რუსი მოგზაურები
კატეგორია:არქტიკის მკვლევრები
კატეგორია:დაბადებული 1707
კატეგორია:გარდაცვლილი 1764
ელ-გუაჩეს ეროვნული პარკი

**ელ-გუაჩეს ეროვნული პარკი** () ― დაცული ტერიტორია ლარასა და პორტუგესის შტატში, ვენესუელაში. ეროვნულ პარკად 1992 წლის 5 ივნისს გამოცხადდა მდინარეების: გუაჩეს, ოსპინოს, ბოკოის, ტოკოსა და არეს აუზების დასაცავად.

## იხილეთ აგრეთვე
*ვენესუელის ეროვნული პარკების სია
*ლოს-როკესის ეროვნული პარკი

## სქოლიო
კატეგორია:ვენესუელის ეროვნული პარკები
კატეგორია:1992 წელს დაარსებული დაცული ტერიტორიები
კატეგორია:1992 წელს დაარსებულები ვენესუელაში
კატეგორია:ლარას შტატის ღირსშესანიშნაობები
კატეგორია:პორტუგესის შტატის გეოგრაფია
კატეგორია:პორტუგესის შტატის ღირსშესანიშნაობები
სოსნოვსკის ფიჭვი

**სოსნოვსკის ფიჭვი**, **კავკასიური ფიჭვი**, **ჩვეულებრივი ფიჭვი** () ― მცენარე ფიჭვისებრთა ოჯახისა. 20–35 მ სიმაღლის ხეა, 1 მ-მდე დიამეტრის. ვარჯი პირამიდისებურია ან მომრგვალო, ქერქი ღეროს ქვედა ნაწილში მუქი მურა ფერისაა, ზემოთ — მოწითალო ყვითელი. წიწვები ლეგა მწვანე ფერისაა, მდედრობითი გირჩები კვერცხისებურია, მარტოული ან 2–4, მონაცისფრო ან მოყვითალო მურა ფერის. ყვ. IV–V, ნაყ. IX–X. იზრდება დაბლობიდან დაწყებული ტყის ზედა საზღვრამდე, უმთავრესად კი — მთის შუა და ზედა სარტყლებში, ციცაბო ქვიან და კლდოვან ფერდობებზე. გავრცელებულია თითქმის მთელ საქართველოში. გავრცელების საერთო არეალი მოიცავს კავკასიას, ყირიმსა და მცირე აზიას. გომბორის ქედის სამხრეთ კალთაზე წარმოდგენილი ფიჭვნარები უნიკალურია იქ მიმდინარე ფორმათწარმოქმნის პროცესების გამო და ამიტომ, ეს კორომები დაცულია მარიამჯვრის სახელმწიფო ნაკრძალში.

## ლიტერატურა 
* *სუხიტაშვილი კ.,* საქართველოს მცენარეები, თბ., 2022, გვ. 12. ISBN 978-9941-8-3259-8

კატეგორია:ფიჭვი
ბუდოსნები

**ბუდოსნები** () — ქერცლფრთიანების ოჯახი. ფრთები შავი, რუხი, ყავისფერი ან მოყვითალოა, ზოგჯერ ნახევრად გამჭვირვალე, შლილი 8–60 მმ-ია; მოხატულობა, თუკი აქვთ, არაგამოკვეთილია. ხორთუმი განვითარებული არ არის. მამლებს ფრთები აქვთ, დედლები, ჩვეულებრივ, უფრთონი არიან და ხშირად კიდურებიც არ აქვთ. ცნობილია არანაკლებ 800 სახეობა. მუხლუხები პოლიფაგები არიან, ვითარდებიან სხვადასხვა ბალახოვან მცენარეზე (იშვიათად ლიქენებზე), ცხოვრობენ მცენარეული ფრანგმენტების ან ქვიშის მარცვლების (უმდაბლესი წარმომადგენლები) აბრეშუმით შეკრულ შალითაში, მასშივე ჭუპრდებიან. მამლები აქტიურად ეძებენ დედლებს; ეს უკანასკნელნი, როგორც წესი, არ ტოვებენ შალითას, აქ ხდება განაყოფიერება, კვერცხების დადება და პირველი ასაკის მუხლუხების განვითარება.

## გალერეა 

ფაილი:Grasninella m.JPG|*Phalacropterix graslinella*
ფაილი:Ptilocephala plumifera - Мешочница пушистая.jpg|*Ptilocephala plumifera* ♂
ფაილი:Oiketicus kirbyi 3.jpg|*Oiketicus kirbyi*-ის ბუდე
ფაილი:Pachythelia villosella.case.jpg|*Pachythelia villosella*-ის ბუდე

## სქოლიო 
*
საქართველოს ეროვნული სადაზვერვო სააგენტო

**საქართველოს სადაზვერვო სამსახური** (**სსს**) — საქართველოს ეროვნული სადაზვერვო სააგენტო, რომლის შტაბ-ბინა თბილისშია. სამსახურის ამჟამინდელი უფროსია ირაკლი ბერაია, რომელიც 2024 წელს დაინიშნა პოსტზე.

სსს პირდაპირ ექვემდებარება საქართველოს პრემიერ-მინისტრს. ის პასუხისმგებელია ეროვნული უსაფრთხოების სადაზვერვო შეფასებისა და კონტრდაზვერვის მოვალეობების შესრულებაზე საზღვარგარეთ. 

## ისტორია 
1991 წელს საბჭოთა კავშირისგან დამოუკიდებლობის გამოცხადების შემდეგ, საქართველომ შექმნა საკუთარი საინფორმაციო–სადაზვერვო სამსახური, საბჭოთა ეპოქის სახელმწიფო უსაფრთხოების კომიტეტის ბაზაზე. ქართული კგბ გამოირჩეოდა იმით, რომ იგი ითვლებოდა სუკ-ის რეგიონალურ საბჭოთა შტოებს შორის ერთ-ერთ ყველაზე ეფექტურად, ალექსი ინაურის და გივი გუმბარიძის მეთაურობით თავისი არსებობის უმეტესი ნაწილი. 1993 წლიდან 1997 წლამდე საინფორმაციო–სადაზვერვო სამსახური ფუნქციონირებდა სახელმწიფო უსაფრთხოების სამინისტროსთან არსებული საგარეო დაზვერვის მთავარ გამყოფილებად (საგარეო დაზვერვის მთავარი სამმართველო). 1997 წლის 19 სექტემბერს სააგენტო გადაკეთდა დამოუკიდებელ სახელმწიფო დაზვერვის დეპარტამენტად, აჭარის და აფხაზეთის ორი რეგიონული განყოფილებით. 2004 წლიდან 2005 წლამდე, სახელმწიფო უშიშროების სამინისტროს დაქვემდებარებაში მყოფი უწყება კვლავ დამოუკიდებელი გახდა, როგორც საგარეო დაზვერვის სპეციალური სამსახური (საგარეო დაზვერვის სპეციალური სამსახური) 2005 წლის 24 იანვარს. ამჟამინდელი სახელწოდება - საქართველოს სადაზვერვო სამსახური - მიღებულ იქნა საქართველოს პარლამენტში 2010 წლის 27 აპრილს მიღებული ახალი დაზვერვის კანონმდებლობის შესაბამისად.

## სამსახურის უფროსები 
* ავთანდილ იოსელიანი (1997 წლის სექტემბერი – 2004 წლის თებერვალი)
* ვალერი ჩხეიძე (2004 წლის თებერვალი–ივნისი)
* ბათუ ქუთელია (2004 წლის ივნისი-ოქტომბერი)
* ანა ჟვანია (2004 წლის ოქტომბერი – 2008 წლის თებერვალი)
* გელა ბეჟუაშვილი (2008 წლის თებერვალი – 2013 დეკემბერი)
* დავით სუჯაშვილი (2013 წლის დეკემბერი – 2019 წლის სექტემბერი)
* ლევან იზორია (სექტემბერი 2019 – 2020)
* შალვა ლომიძე (2020 წლის თებერვალი – 3 აპრილი, 2024)
* ირაკლი ბერაია (5 აპრილი, 2024 – დღემდე)

## სქოლიო
კატეგორია:საქართველოს მთავრობა
კატეგორია:სპეცსამსახურები
მრავალნაყოფა ღვია

**მრავალნაყოფა ღვია** (Juniperus polycarpos) — ხე, რომლის ღერო 6-12მ სიმაღლისა, ვარჯი ხშირია, პირამიდის ფორმის ან ცილინდრული. ქერქი მოწითალო რუხია, წიწვები ღია მწვანე ფერისა, პატარა ზომის, მჭიდროდაა ყლორტებზე კრამიტისებურად განლაგებული, მოყვანილობით კვერცხის ან რომბის ფორმისაა. ზურგის მხარე ფისოვანი ჯირკვლებით ხასიათდება. მამრობითი გირჩები კვერცხისებურია, მდედრობითი - სფეროსებური. იზრდება მშრალ, ქვიან ფერდობებზე. სემიარიდული ეკოსისტემების ნათელი ტყეების შემადგენელი ნაწილია. საქართველოში გავრცელებულია, ძირითადად, კახეთში. გავრცელების საერთო არეალი მოიცავს კავკასიას, მცირე აზიას, ირანს. შესულია საქართველოს წითელ ნუსხაში, როგორც მოწყვლადი სახეობა.

## ლიტერატურა 
* *სუხიტაშვილი კ.,* საქართველოს მცენარეები, თბ., 2022, გვ. 16. ISBN 978-9941-8-3259-8

კატეგორია:კვიპაროზისებრნი
დინარა ალიევა

**დინარა ფუადის ასული ალიევა** (;  დ. 17 დეკემებრი, 1980 წ. ბაქო, აზერბაიჯანის სსრ) — აზერბაიჯანისა და რუსეთის საოპერო მომღერალი (სოპრანო), რუსეთის სახელმწიფო აკადემიური დიდი თეატრის სოლისტი, აზერბაიჯანის სახალხო არტისტი (2018).

## ბიოგრაფია 
დაიბადა 1980 წლის 17 დეკემებრს ბაქოში (აზერბაიჯანი). დაამთავრა მუსიკალური სასწავლებელი ფორტეპიანოს განხრით. 2004 წელს დაამთვარა ბაქოს მუსიკალური აკადემია.

2002 – 2005 წლებში იყო აზერბაიჯანის ოპერისა და ბალეტის თეატრის სოლისტი, სადაც ლეონორის (ვერდის „ტრუბადური“), მიმის (პუჩინის „ბოჰემა“), ვიოლეტას (ვერდის „ტრავიატა“), ნედიდის (ლეონკავალოს „პიაცა“) პარტიები შესარულა. 
2009 წლიდან რუსეთის დიდი თეატრის სოლისტია, სადაც დებიუტი ჰქონდა ლიუს პარტიით პუჩინის „ტურანდოტში“. 

მოსკოვის დიდ თეატრში მომღერლის რეპერტუარში წარმოდგენილია შემდეგი პარტიები: როზალინდა (შტრაუსის „მფრინავი ჰოლანდიელი“), - პრემიერა; მიმი (პუჩინის „ბოჰემა“), მართა (რიმსკი-კორსაკოვის „მეფის საცოლე“), მიქაელა (ბიზეს „კარმენი“), ვიოლეტა (ვერდის „ტრავიატა“), იოლანტა (ჩაიკოვსკის „იოლანტა“), ელიზავეტა ვალუა (ვერდის „დონ-კარლოსი“), ამელია ( ვერდის „მასკარადი“); მთავარი პარტიის (დვორჟაკის „ქალთევზა“) - პირველი შემსრულებელია დიდ თეატრში.

## სქოლიო
კატეგორია:ცოცხალი ადამიანები
კატეგორია:ბაქოში დაბადებულები